กระผมอยากทราบอาการเฉพาะของโรคพิษสุนัขบ้าครับ เพื่อให้ตัวเองเลิกกังวล อยากทราบว่าอาการเฉพาะของพิษสุนัขบ้าอย่างเช่นปวดแสบปวดร้อนหรือคัน จะมีอาการแบบเป็นๆหายๆ หรือว่าเป็นตลอดจนถึงระยะที่เชื้อเดินทางสู่ระดับถัดไปเหรอครับ?
สวัสดีค่ะ โรคพิษสุนัขบ้า หรือที่เรียกกันว่า โรคกลัวน้ำ เป็นโรคติดเชื้อจากไวรัสที่มีสาเหตุจากการถูกสัตว์ที่ติดเชื้อกัดหรือข่วน โดยเฉพาะสุนัข ซึ่งเชื้อดังกล่าวส่งผลกระทบระบบประสาทส่วนกลาง และจะมีความรุนแรงมากจนถึงขั้นเสียชีวิต หากไม่ได้รับการรักษาหรือฉีดวัคซีนป้องกันทันเวลาผู้ป่วยที่ได้รับเชื้อพิษสุนัขบ้าในระยะแรกเริ่มอาจไม่แสดงอาการใด ๆ เนื่องจากเป็นระยะการฟักตัวของเชื้อที่มักใช้เวลาตั้งแต่ 2-12 สัปดาห์ขึ้นไป อาการเริ่มต้นของโรคนี้จะคล้ายกับโรคไข้หวัดใหญ่ ผู้ป่วยอาจมีไข้ เป็นเหน็บชา และกล้ามเนื้ออ่อนแรง รวมถึงความรู้สึกแสบร้อนที่แผล หลังจากนั้นอาการจะเริ่มพัฒนาไปสู่ระยะที่โรครุนแรงได้ โดยจะเกิดจาภาวะสมองอักเสบ ทำให้กลัวน้ำมีการเกร็งของกล้ามเนื้อใบหน้าและลำคอ กล้ามเนื้อที่ใช้กลืน และกล้ามเนื้อหายใจกลืนอาหารลำบากพูดไม่ชัด หวาดระแวง คลุ้มคลั่งได้อาการปวดแสบตรงแผล ไม่ได้บ่งบอกว่ามีการติดเชื้อนี้หรือไม่ คืออาจจะเป็นอาการของแผลปกติ สำคัญของโรคนี้คือจะต้องไปรับวัคซีนป้องกัน หากได้รับวัคซีนมาอย่างครบถ้วนแล้ว โอกาสติดเชื้อจะมีได้น้อยมากๆค่ะ